**Talousvaliokunnan mietintö 4/2016 kirkkohallituksen esityksestä 5/2016 ja talousarvioaloitteista 1/2016 ja 2/2016**

**Kirkon keskusrahaston talousarvio vuodeksi 2017 ja toiminta- ja taloussuunnitelma vuosiksi 2017‒2019**

Asianumero: DKIR/711/02.00.01/2016

KK2016-00028

**Kirkkohallitus, hiippakunnallinen toiminta ja avustukset**

Asianumero: DKIR/1400/02.00.01/2016

KK2016-00031

**Lähetyslentotyön tukeminen**

Asianumero: DKIR/1403/02.00.01/2016

KK2016-00032

Kirkolliskokous on täysistunnossaan marraskuun 8. päivänä 2016 lähettänyt otsikossa mainitun asian talousvaliokunnan valmisteltavaksi.

Talousvaliokunta on valmistellut mietinnön, joka koskee kirkon keskusrahaston talousarviota vuodeksi 2017 sekä toiminta- ja taloussuunnitelmaa vuosiksi 2017‒2019.

Samassa yhteydessä on käsitelty talousarvioaloite 1/2016: Kirkkohallitus, hiippakunnallinen toiminta ja avustukset ja 2/2016: Lähetyslentotyön tukeminen.

Valiokunta on kuullut käsittelyn yhteydessä asiantuntijoina kansliapäällikkö Jukka Keskitaloa, kirkkoneuvos Leena Rantasta, tietohallintojohtaja Jukka Tammista, Kirkon palvelukeskuksen vt. johtaja Anne Saloniemeä ja kirkkoneuvos Kimmo Kääriäistä.

Mietinnössä nostetaan esille joitakin avainkohtia Kirkon keskusrahaston vuoden 2017 talousarvioesityksestä ja vuosien 2017‒2019 toiminta- ja taloussuunnitelmasta ja tehdään viittauksia mainittuun kirkkohallituksen esitykseen.

**Yleisperustelut**

Kirkon keskusrahaston talousarvio ja toiminta- ja taloussuunnitelma jakautuu kahteen osaan: kirkon yhteinen toiminta ja Kirkon palvelukeskus. Lisäksi kirkon yhteinen toiminta jakautuu viiteen osaan: Kirkkohallitus, hiippakunnallinen toiminta, avustukset, valtion rahoitus ja omakatteiset rahastot.

Suunnitelman lähtökohtina ovat Kirkkohallituksen arvot, tehtävät ja strategiset painopisteet, jotka on kerrottu talousarvioesityksen sivuilla 1–2.

Kirkon keskusrahaston toiminnan rahoituksen perusta ovat seurakuntien kirkollisverot. Seurakunnat maksavat kirkkolain mukaan Kirkon keskusrahastolle perusmaksuna enintään kymmenen prosenttia viimeksi toimitetun verotuksen laskennallisesta kirkollisverosta. Seurakunnan laskennallinen kirkollisvero saadaan jakamalla verovuoden kirkollisvero seurakunnan veroprosentilla.

Vuoden 2017 perusmaksu määräytyy 28.10.2016 valmistuneen vuoden 2015 verotuksen perusteella. Kirkon keskusrahaston tulot seuraavat kahden vuoden viiveellä seurakuntien kirkollisverojen kehitystä.

Talousvaliokunnan saaman selvityksen mukaan verovuoden 2015 kirkollisveron määrä aleni 1,5 prosenttia edellisvuodesta. Verovuoden kirkollisveron alenemisesta huolimatta seurakunnille tilitetyt verotulot kasvoivat 1,8 prosenttia. Tilitetyt kirkollisverot kasvoivat 9,0 miljoonaa euroa ja osuus yhteisöveron tuotosta kasvoi 8,8 miljoonaa euroa.

Valtiovarainministeriön syyskuussa 2016 julkaisemassa taloudellisen katsauksen mukaan vuonna 2016 Suomen talous kasvaisi 1,1 prosenttia ja seuraavinakin vuosina talouskasvu jää yhden prosentin tuntumaan. Kilpailukykysopimuksen myötä ansiot nousevat alle prosentin vuonna 2017 ja työnantajien sosiaaliturvamaksu alenee.

Talousarvion ja toiminta- ja taloussuunnitelman sivuilla 8–19 on esitetty Kirkkohallituksen ja osastojen perustoiminnan kuvaus. Kirkkohallituksen osastoja ovat hallinto-osasto, työmarkkinaosasto, talousosasto, toiminnallinen osasto, ulkoasiainosasto, kansliapäällikön toimisto, Kirkon tiedotuskeskus, Kirkon tutkimuskeskus, Kirkon ruotsinkielisen työn keskus, Kirkon palvelukeskus, piispainkokouksen kanslia ja arkkipiispan kanslia.

**Suunnitelman keskeiset kohdat**

Kirkkohallituksen, hiippakunnallisen toiminnan ja avustusten menojen yhteismäärä pienenee suunnittelukaudella. Vuonna 2016 kulut ovat yhteensä 48 miljoonaa euroa ja vuonna 2019 46,5 miljoonaa euroa.

Vuodesta 2016 alkaen valtion rahoituksesta ev.lut. kirkolle eräisiin yhteiskunnallisiin tehtäviin on rahoitettu Kirjuri jäsentietojärjestelmää ja myönnetty avustuksia seurakunnille kulttuurihistoriallisesti arvokkaiden rakennusten ja irtaimiston kunnossapitoon. Aikaisemmin edellä mainittu rahoitettiin seurakuntien perusmaksusta. Tämän muutoksen seurauksena seurakuntien perusmaksu alennettiin 8,2 prosentista 7,5 prosenttiin vuodesta 2016 lukien.

***Strategiset hankkeet***

Strategisia hankkeita on neljä: tuki Kirkon palvelukeskuksen asiakkaille, Reformaation merkkivuosi, Kirkon tulevaisuuskomitea sekä varautuminen SOTE- ja maakuntauudistukseen. Hankkeisiin esitetään käytettäväksi vuonna 2017 0,7 miljoonaa ja suunnitelmavuosina 2018–2019 yhteensä 0,6 miljoonaa euroa.

*Tuki Kipan asiakkaille*

Vuonna 2017 tukea esitetään maksettavaksi 0,2 miljoonaa euroa. Kirkon palvelukeskuksen tukiprojektia esitetään jatkettavaksi kahdella vuodella vuosiksi 2018 ja 2019 ja siihen esitetään käytettäväksi 0,2 miljoonaa euroa vuodessa. Tavoitteena on prosessien kehittäminen seurakunnissa siten, että Kipan avulla saatavat hyödyt on mahdollista saavuttaa.

*Talousvaliokunnan kannanotto*

*Seurakuntien talous- ja henkilöstöhallinnon prosessien kehittämisprojektista ja työntutkimuspalvelusta on saatu hyviä kokemuksia.*

*Seurakuntien kannattaa hyödyntää Kirkon palvelukeskuksen tarjoamaa maksutonta tukiprojektin analyysia, jolla työmenetelmiä voidaan tehostaa ja työn tekemistä helpottaa.*

*Reformaation merkkivuosi*

Reformaation merkkivuosi käynnistyi 31.10.2016. Hankkeeseen vuodeksi 2017 esitetyllä 0,2 miljoonalla eurolla rahoitetaan pääasiassa viestintää. Jo olemassa olevien, merkkivuotta varten laadittujen verkkomateriaalien levittäminen seurakuntiin, kouluihin ja muille tahoille edellyttää lisäpanostusta viestintään. Rahoitusta tullaan suuntaamaan päätoimikunnan ohjaamana toimiin, jotka tukevat valtakunnallista näkyvyyttä ja jo olemassa olevien materiaalien vaikuttavuutta.

*Kirkon tulevaisuuskomitea*

Kirkon tulevaisuuskomitean mietinnöstä ja kirkolliskokouksen toimeksiannosta aiheutuviin selvityksiin ja mahdollisiin lainsäädäntötoimiin esitetään 0,2 miljoonan euron määrärahaa vuodeksi 2017

*Talousvaliokunnan kannanotto*

*Esitys perustuu oletukseen, että kirkolliskokous päättäisi jatkotoimenpiteistä kirkon tulevaisuuskomitean mietinnön pohjalta toukokuussa 2017. Näiden mahdollisten toimenpiteiden oletetaan aiheuttavan kirkkohallitukselle mittavia valmistelu- ja selvitystehtäviä, joita ei voida ennakko-oletusten perusteella hoitaa olemassa olevilla resursseilla. Talousvaliokunta kuitenkin katsoo, että tässä vaiheessa ei ole tarvetta erityiselle lisäresurssille esitetyssä laajuudessa. Lisäresurssien tarve tulee arvioida huolellisesti sen jälkeen, jos kirkolliskokous tekee asiassa päätöksiä. Lähtökohtaisesti kirkkohallituksen tulisi hoitaa kirkolliskokoukselta tulevat toimeksiannot olemassa olevilla resursseilla.*

*Edellä esitetyn perusteella talousvaliokunta esittää, että määrärahavaraus vuodelle 2017 on 50 000 euroa.*

*Varautuminen SOTE- ja maakuntauudistukseen*

Uutena strategisena hankkeena esitellään varautuminen SOTE- ja maakuntauudistukseen, johon on varattu vuosiksi 2017–2019 yhteensä 0,3 miljoonaa euroa. Hankkeen esittelyssä arvioidaan, että suunniteltu maakuntauudistus tulisi vaikuttamaan seurakuntien toteuttamien ja ylläpitämien palveluiden toteuttamiseen ja yhteistyöverkostoihin. Hankkeessa seurataan ja arvioidaan sote- ja maakuntauudistukseen vaikutuksia seurakuntien ja seurakuntayhtymien toimintaan ja tuetaan kirkon ja seurakuntien toimijoiden verkostoitumista uusien yhteistyökumppanien kanssa. Hankkeessa seurataan myös uudistuksen vaikutuksia kuntarakenteiseen ja seurakuntarakenteisiin. Samalla seurakuntien muutosvalmiutta pyritään ylläpitämään ja vahvistamaan. Hanke myös pohtii uuden maakuntajaon vaikutuksia nykyiseen hiippakuntajakoon ja sen tarkoituksenmukaisuuteen.

*Talousvaliokunnan kannanotto*

*Tuleva maakuntauudistus ja sen sisältämä sosiaali- ja terveyshuollon uudistus – sote-uudistus – tulevat vaikuttamaan seurakuntien järjestämien palveluiden toteuttamiseen. Seurakuntien, seurakuntayhtymien ja muiden etenkin niin kutsuttujen erityistyömuotoja toteuttavien yhteistyöverkostojen on päivitettävä toiminnan järjestämistä koskevat sopimuksensa uusien maakuntien vastaavien toimijoiden kanssa. Myös kuntien tehtävät ja rooli tulevat muuttumaan voimakkaasti. Seurakuntien tulee siksi seurata tarkasti kunnissa tapahtuvaa muutosta.*

*Talousvaliokunta pitää hyvänä, että kirkkohallitus seuraa ja vaikuttaa meneillään olevaan maakuntauudistukseen ja sen sisältämään sosiaali- ja terveyspalvelujen uudistukseen. Tätä uudistusta koskevat lait hyväksyttäneen eduskunnassa keväällä 2017. Nykyisen tiedon varassa on vielä mahdotonta laatia sopimusmalleja ja tai muita yksityiskohtaisia ohjeita seurakunnille.*

*Talousvaliokunnan mielestä kirkkohallituksen tulee varautua maakuntauudistuksen ja sosiaali- ja terveyspalvelujen järjestämislakien hyväksymisen jälkeen ja palvelujen järjestämisen periaatteiden selvittyä toimenpiteisiin seurakuntien tukemiseen muutoksen toteutuksessa. Talousvaliokunnan arvion mukaan seurakunnat tarvitsevat monenlaista asiantuntemusta muutoksen toteutuksessa. Talousvaliokunta edellyttää, että kirkkohallitus tekee täsmällisen hanke-esityksen seurakuntien tukemisesta maakuntauudistuksen ja siihen sisältyvässä sosiaali- ja terveyspalvelujen uudistuksen toteutuksesta. Hankkeen valmistelu ja toteutus voi käynnistyä tämän talousarvion sisältämän määrärahan puitteissa ja muu tarvittava rahoitus tulee sisällyttää vuoden 2018 talousarvioon hyväksytyn hankesuunnitelman mukaisesti.*

*Talousvaliokunta kehottaa seurakuntia seuraamaan ja vaikuttamaan sekä mahdollisuuksien mukaan olemaan mukana maakuntauudistuksen valmistelussa.*

*Nykytiedon mukaan heinäkuun alusta 2017 asetetaan jokaiseen maakuntaan maakunnallinen väliaikainen valmisteluelin. Seurakuntien on tärkeää tehdä tiivistä yhteistyötä näiden väliaikaisten maakunnallisten valmisteluelimien kanssa.*

*Edellä esitetyn perusteella talousvaliokunta esittää, että määrärahavaraus vuodelle 2017 on 50 000 euroa.*

*Kansainvälisen työn hiippakuntasihteerit*

Talousvaliokunta on mietinnössään numero 4 vuodelta 2015 pyytänyt Kirkkohallitusta selvittämään, onko vuoden 2017 alusta lähtien mahdollista siirtää hiippakuntien kansainvälisen työn hiippakuntasihteerien ja asiantuntijoiden toimien palkkauskustannukset kokonaan kirkon keskusrahaston vastuulle. Myös kirkon ulkoasiain neuvosto esitti (12/2015), että kansainvälisen työn hiippakuntasihteereiden palkkakustannukset siirretään kirkon keskusrahastolle.

Kirkkohallituksen ja järjestöjen välillä on 13.6.2018 saakka voimassa oleva perussopimus, jossa on sovittu nykyisestä mallista. Nykyisen sopimuksen mukaan järjestöt vastaavat kuluista siinä suhteessa kuin ne saavat seurakuntien budjettiavustuksia. Kirkkohallitus on sitoutunut palkkaamaan kansainvälisen työn koordinaattorin ja osoittaa toimintakuluihin 20 000 euroa/hiippakunta/vuosi. Mahdollinen uusi rahoitusmalli otettaisiin käyttöön uuden sopimuskauden alkaessa.

Kirkkohallituksen käsityksen mukaan olisi mahdollista siirtyä uuden sopimuskauden alkaessa Norjan mallia muistuttavaan rahoitusratkaisuun, jolloin Kirkon keskusrahasto maksaisi palkkakuluista puolet ja järjestöt toisen puolen. Lisäksi Kirkon keskusrahasto kattaisi edelleen toimintamenot. Kustannusten lisäys nykyisestä palkkasummasta laskettuna olisi kirkon keskusrahastolle vuonna 2018 (7 kk) 164 800 euroa ja vuodesta 2019 alkaen 282 500 euroa vuodessa.

*Talousvaliokunnan kannanotto*

*Kirkolliskokous päätti myöntää 200 000 euroa marraskuussa 2015 Kirkon ulkomaanavulle ja niille kirkon lähetysjärjestöille, jotka rahoittavat kirkkohallituksen ja järjestöjen perussopimuksen pohjalta kansainvälisen työn hiippakuntasihteerien ja asiantuntijoiden toimien palkkauksen. Tuki annettiin vuodeksi 2016, ja samalla kirkolliskokous pyysi talousvaliokunnan mietinnön mukaisesti kirkkohallitusta selvittämään, olisiko kyseisten toimien rahoitus mahdollista siirtää vuoden 2017 alusta kokonaan kirkkohallituksen kustannettavaksi.*

*Kirkkohallitus esittää talousarviossaan 2017, että mahdollinen uusi rahoitusmalli (ns. Norjan malli) otettaisiin käyttöön sen jälkeen, kun nykyinen sopimus päättyy (13.6.2018) Tämän ehdotuksen mukaan järjestöt maksaisivat palkkakustannuksista puolet ja kirkkohallitus puolet. Esityksen mukaan kesäkuuhun 2018 asti toimittaisiin nykyisen sopimuksen periaatteiden mukaisesti.*

*Talousvaliokunta katsoo, että Kirkon ulkomaanavun ja lähetysjärjestöjen työssä on edelleen suurena haasteena valtiovallan kehitysyhteistyömäärärahoihin kohdistuneet leikkaukset. Tässä tilanteessa on perusteltua, että kirkon keskushallinto osallistuu edelleen ylimääräisellä avustuksella kansainvälisen työn hiippakuntasihteerien ja asiantuntijoiden toimien palkkaukseen. Tämä ratkaisu on myös johdonmukainen jatko sille päätökselle, jonka kirkolliskokous on tehnyt syksyllä 2015. Kansainvälisen työn hiippakuntasihteerien ja asiantuntijoiden työn merkitys seurakuntien kansainvälisyys- ja monikulttuuristyön tukemisessa on kasvanut ja syventynyt entisestään kuluvan vuoden aikana.*

*Talousvaliokunta esittää, että vuoden 2017 talousarvioon kohtaan muut järjestöavustukset lisätään 200 000 euroa jaettavaksi niille järjestöille, jotka ovat saaneet vastaavaa tukea vuonna 2016. Kirkkohallitus jakaa avustuksen edelleen siinä suhteessa, miten nämä järjestöt rahoittavat kansainvälisen työn hiippakuntasihteereiden ja asiantuntijoiden palkkauskustannuksia.*

*Talousvaliokunta katsoo että kirkon kansainvälisen työn hiippakuntasihteereiden ja asiantuntijoiden palkkaus tulee ratkaista vuoden 2018 alusta lukien. Ensi sijaisena tavoitteena tulisi olla kirkon kansainvälisen työn hiippakuntasihteerien ja asiantuntijoiden palkkauksen ottaminen kokonaisuudessaan osaksi kirkon keskusrahaston talousarviota.*

***Lapsivaikutusten arviointi***

Kirkon keskusrahaston kirkolliskokoukselle esitetty talousarvio ja toiminta- ja taloussuunnitelma pitää sisällään lapsivaikutusten arvioinnin.

*Talousvaliokunnan kannanotto*

*Talousarvioehdotuksesta on tehty yleisluontoinen lapsivaikutuksen arvio. Keskushallinnon toiminnassa vaikutus lapsiin on suurimmalta osin välillinen ja erityisesti talousarviossa vaikeasti arvioitavissa. Siitä huolimatta on tärkeää että arvio tehdään ja sen prosessi kuvataan esitykseen. Näin kirkkohallitus ja kirkolliskokous voivat myös toimia esimerkkeinä seurakunnille.*

***Kirkon yhteisen toiminnan rahoittaminen***

Suunnitelmakaudella perusmaksuprosentti voidaan säilyttää nykytasolla, ellei keskusrahaston rahoitettavaksi siirry joitain uusia laajoja tehtäväalueita.

|  |  |  |  |  |  |
| --- | --- | --- | --- | --- | --- |
|  | 2015 | 2016 | 2017 | 2018 | 2019 |
| Maksuprosentti | 8,2 % | 7,5 % | 7,5 % | 7,5 % | 7,5 % |
| Perusmaksutulo, milj. euroa | 54,5 | 49,8 | 49,3 | 48,6 | 48,5 |
| Tilikauden ylijäämä/  (−)alijäämä, milj. euroa | 1,3 | −0,5 | −0,3 | −0,4 | −0,3 |

Seurakuntamaksujen lisäksi keskusrahasto saa tuloja sijoitustoiminnastaan. Tuottojen perustason on arvioitu olevan vuositasolla noin 1,6 miljoonaa euroa.

Suunnitelmakaudella tilikauden tulos on vuosittain 0,3–0,4 miljoonaa euroa alijäämäinen. Alijäämä johtuu strategisten hankkeiden rahoitusmallista.

Vuonna 2017 Kirkon keskusrahaston rahavarat vähenevät noin 0,6 miljoonaa euroa ja tämän jälkeen rahavarat kasvavat arviolta noin 0,5–0,6 miljoonaa euroa vuodessa. Suunnitelmakauden lopussa (31.12.2019) rahavarat olisivat rahoituslaskelman mukaan noin 40,6 miljoonaa euroa.

*Talousvaliokunnan kannanotto*

*Seurakuntien taloustilanne kiristyy ja kyky maksaa keskusrahastomaksua alenee. Talousvaliokunnan näkemyksen mukaan keskusrahastomaksujen tasoa tulee laskea tulevina vuosina. Lisäksi kirkollisveron kehitys vähentää keskusrahastomaksun tuottoa. Näiden asioiden johdosta kirkkohallituksessa ja hiippakunnissa on varauduttava tekemään rakenteellisia ja organisatorisia muutoksia.*

*Kirkolliskokous hyväksyi vuonna 2006 talousvaliokunnan mietinnön 1/2006, jonka kannanotossa mainittiin, että aikaisemmilta vuosilta kertynyttä ylijäämää tulee käyttää uusiin hankkeisiin, jolloin ne eivät aiheuta painetta seurakuntamaksun korottamiseen. Keskusrahaston kertyneellä ylijäämällä voidaan kattaa lähivuosien alijäämäisiä talousarvioita, mutta tilanne on jatkossa arvioitava vuosittain.*

**Talousarvioaloite 1/2016: Kirkkohallitus, hiippakunnallinen toiminta ja avustukset**

Talousarvioaloitteessa ehdotetaan, että vuoden 2017 talousarvioesityksessä hiippakuntien ja avustusten määrärahat muutetaan vuoden 2015 tilinpäätöslukujen tasolle. Hiippakuntien määrärahaa alennettaisiin ja avustusten summaa korotettaisiin ja vastaavasti Kirkkohallituksen määrärahaa alennettaisiin.

*Talousvaliokunnan kannanotto*

*Talousvaliokunta ymmärtää aloitteentekijän huolen avustusten ja hiippakuntien määrärahojen riittävyydestä, mutta ei näe tässä vaiheessa tarkoituksenmukaiseksi muuttaa olemassa olevia käytäntöjä.*

*Talousvaliokunta ei ehdota määrärahamuutosta talousarvioaloitteessa esitetyllä tavalla.*

***Sitovuustaso***

Kirkkohallituksen sitovuustaso on Kirkkohallituksen toimintajäämä. Hiippakunnallisen toiminnan sitovuustaso on kunkin tuomiokapitulin toimintajäämä. Avustusten sitovuustaso on seurakunta-avustusten osalta avustusten yhteismäärä, muiden avustusten osalta sitovuustaso on kuhunkin kohteeseen myönnetty avustus. Kirkon palvelukeskuksen sitovuustaso on Kirkon palvelukeskuksen toimintajäämä.

Talousarvion suunnitelmavuosien osalta luvut eivät ole sitovia.

Investointiosassa sitovuustaso on pääryhmien (tietojärjestelmäinvestoinnit, kiinteistöt, kalusto) mukainen sekä Kirkkohallituksen että tuomiokapitulien osalta.

**Kirkon keskusrahaston talousarvio**

*Kirkon keskusrahasto (Kirkon yhteinen toiminta ja Kirkon palvelukeskus)*

|  |  |  |  |  |  |
| --- | --- | --- | --- | --- | --- |
|  | ***TP 2015*** | ***TA 2016*** | ***TA 2017*** | ***TS 2018*** | ***TS 2019*** |
| **Toimintatuotot** | **11 524 713** | **11 867 489** | **130 169 520** | **130 519 520** | **130 919 520** |
| Korvaukset | 577 347 | 1 345 289 | 114 826 000 | 115 326 000 | 115 826 000 |
| Myyntituotot | 50 658 | 23 500 | 17 000 | 17 000 | 17 000 |
| Maksutuotot | 1 194 053 | 1 679 800 | 2 373 400 | 2 373 400 | 2 373 400 |
| Kirkon keskusrahaston toimintatuotot | 0 | 6 950 000 | 9 150 000 | 9 000 000 | 8 900 000 |
| Vuokratuotot | 371 376 | 259 600 | 336 550 | 336 550 | 336 550 |
| Kolehdit, keräykset ja lahjoitusvarat | 1 192 580 | 336 000 | 1 045 200 | 1 045 200 | 1 045 200 |
| Tuet ja avustukset | 444 183 | 408 300 | 580 400 | 580 400 | 580 400 |
| Sijoitustuotot | 661 881 | 0 | 700 770 | 700 770 | 700 770 |
| Muut toimintatuotot | 5 765 852 | 55 000 | 208 700 | 208 700 | 208 700 |
| Sisäiset tuotot | 1 266 784 | 810 000 | 931 500 | 931 500 | 931 500 |
|  |  |  |  |  |  |
| **Toimintakulut** | **−66 592 945** | **−176 025 769** | **−177 450 520** | **−177 196 120** | **−177 393 420** |
| Henkilöstökulut | −31 083 646 | −30 859 678 | −30 249 650 | −29 900 490 | −29 757 790 |
| Palvelujen ostot | −16 883 347 | −18 774 807 | −18 336 600 | −18 233 860 | −18 123 860 |
| Palvelun ostot − sisäiset | −1 227 310 | −586 000 | −861 000 | −861 000 | −861 000 |
| Vuokrakulut | −2 300 512 | −2 133 050 | −2 099 320 | −2 099 320 | −2 099 320 |
| Aineet ja tarvikkeet | −966 153 | −988 660 | −967 650 | −973 150 | −968 150 |
| Annetut avustukset | −13 937 692 | −121 642 500 | −124 094 700 | −124 286 700 | −124 741 700 |
| Muut toimintakulut | −194 286 | −1 041 074 | −841 600 | −841 600 | −841 600 |
| Siirto omakatteiseen rahastoon | −26 121 | 0 | 0 | 0 | 0 |
|  |  |  |  |  |  |
| **TOIMINTAKATE** | **−55 094 353** | **−164 158 280** | **−47 281 000** | **−46 676 600** | **−46 473 900** |
|  |  |  |  |  |  |
| Keskusrahastomaksut | 54 494 340 | 163 800 000 | 49 300 000 | 48 600 000 | 48 500 000 |
|  |  |  |  |  |  |
| **Rahoitustuotot ja -kulut** | **1 569 890** | **1 626 000** | **1 600 000** | **1 600 000** | **1 600 000** |
| Korkotuotot | 637 585 | 600 000 | 600 000 | 600 000 | 600 000 |
| Sijoituskiinteistöjen ja -huoneistojen tuotot | 762 160 | 759 000 | 877 545 | 877 545 | 877 545 |
| Muut rahoitustuotot | 1 395 782 | 1 569 700 | 978 455 | 978 455 | 978 455 |
| Arvon muutokset sijoituksista | −195 797 | 0 | 0 | 0 | 0 |
| Korkokulut | −217 545 | −208 000 | 0 | 0 | 0 |
| Sijoituskiinteistöjen ja -huoneistojen kulut | −810 420 | −1 064 700 | −856 000 | −856 000 | −856 000 |
| Muut rahoituskulut | −1 876 | −30 000 | 0 | 0 | 0 |
|  |  |  |  |  |  |
| **VUOSIKATE** | **969 877** | **1 267 720** | **3 619 000** | **3 523 400** | **3 626 100** |
|  |  |  |  |  |  |
| Suunnitelman mukaiset poistot | −3 788 714 | −4 000 000 | −4 000 000 | −4 000 000 | −4 000 000 |
|  |  |  |  |  |  |
| **TILIKAUDEN TULOS** | **−2 818 837** | **−2 732 280** | **−381 000** | **−476 600** | **−373 900** |
|  |  |  |  |  |  |
| Rahastojen lisäys (−) tai vähennys (+) | 77 042 | 100 000 | 100 000 | 100 000 | 100 000 |
|  |  |  |  |  |  |
| **Tilikauden ylijäämä (alijäämä)** | **−2 741 794** | **−2 632 280** | **−281 000** | **−376 600** | **−273 900** |

**Kirkon yhteisen toiminnan talousarvio**

*Kirkkohallitus, hiippakunnallinen toiminta, avustukset, valtion rahoitus ja omakatteiset rahastot*

|  |  |  |  |  |  |
| --- | --- | --- | --- | --- | --- |
|  | ***TP 2015*** | ***TA 2016*** | ***TA 2017*** | ***TS 2018*** | ***TS 2019*** |
| **Toimintatuotot** | **6 154 226** | **4 667 489** | **120 769 520** | **121 269 520** | **121 769 520** |
| Korvaukset | 577 347 | 1 345 289 | 114 826 000 | 115 326 000 | 115 826 000 |
| Myyntituotot | 50 658 | 23 500 | 17 000 | 17 000 | 17 000 |
| Maksutuotot | 1 193 373 | 1 679 800 | 2 373 400 | 2 373 400 | 2 373 400 |
| Vuokratuotot | 363 426 | 259 600 | 336 550 | 336 550 | 336 550 |
| Kolehdit, keräykset ja lahjoitusvarat | 1 192 580 | 336 000 | 1 045 200 | 1 045 200 | 1 045 200 |
| Tuet ja avustukset | 410 687 | 408 300 | 580 400 | 580 400 | 580 400 |
| Sijoitustuotot | 661 881 | 0 | 700 770 | 700 770 | 700 770 |
| Muut toimintatuotot | 696 009 | 55 000 | 208 700 | 208 700 | 208 700 |
| Sisäiset tuotot | 1 008 266 | 560 000 | 681 500 | 681 500 | 681 500 |
|  |  |  |  |  |  |
| **Toimintakulut** | **−57 172 656** | **−166 725 769** | **−168 050 520** | **−167 946 120** | **−168 243 420** |
| Henkilöstökulut | −25 261 911 | −24 944 678 | −24 669 650 | −24 535 490 | −24 467 790 |
| Palvelujen ostot | −14 663 763 | −16 629 807 | −15 706 600 | −15 538 860 | −15 453 860 |
| Palvelun ostot − sisäiset | −563 990 | −26 000 | −301 000 | −301 000 | −301 000 |
| Vuokrakulut | −1 621 759 | −1 503 050 | −1 519 320 | −1 519 320 | −1 519 320 |
| Aineet ja tarvikkeet | −937 023 | −938 660 | −917 650 | −923 150 | −918 150 |
| Annetut avustukset | −13 937 692 | −121 642 500 | −124 094 700 | −124 286 700 | −124 741 700 |
| Muut toimintakulut | −186 520 | −1 041 074 | −841 600 | −841 600 | −841 600 |
| Siirto omakatteiseen rahastoon | −26 121 | 0 | 0 | 0 | 0 |
|  |  |  |  |  |  |
| **TOIMINTAKATE** | **−51 044 551** | **−162 058 280** | **−47 281 000** | **−46 676 600** | **−46 473 900** |
|  |  |  |  |  |  |
| Keskusrahastomaksut | 54 494 340 | 163 800 000 | 49 300 000 | 48 600 000 | 48 500 000 |
|  |  |  |  |  |  |
| **Rahoitustuotot ja -kulut** | **1 569 890** | **1 626 000** | **1 600 000** | **1 600 000** | **1 600 000** |
| Korkotuotot | 637 585 | 600 000 | 600 000 | 600 000 | 600 000 |
| Sijoituskiinteistöjen ja -huoneistojen tuotot | 762 160 | 759 000 | 877 545 | 877 545 | 877 545 |
| Muut rahoitustuotot | 1 395 782 | 1 569 700 | 978 455 | 978 455 | 978 455 |
| Arvon muutokset sijoituksista | −195 797 | 0 | 0 | 0 | 0 |
| Korkokulut | −217 545 | −208 000 | 0 | 0 | 0 |
| Sijoituskiinteistöjen ja -huoneistojen kulut | −810 420 | −1 064 700 | −856 000 | −856 000 | −856 000 |
| Muut rahoituskulut | −1 876 | −30 000 | 0 | 0 | 0 |
|  |  |  |  |  |  |
| **VUOSIKATE** | **5 019 679** | **3 367 720** | **3 619 000** | **3 523 400** | **3 626 100** |
|  |  |  |  |  |  |
| Suunnitelman mukaiset poistot | −3 788 714 | −4 000 000 | −4 000 000 | −4 000 000 | −4 000 000 |
| **TILIKAUDEN TULOS** | **1 230 965** | **−632 280** | **−381 000** | **−476 600** | **−373 900** |
| Rahastojen lisäys (−) tai vähennys (+) | 77 042 | 100 000 | 100 000 | 100 000 | 100 000 |
| **Tilikauden ylijäämä (alijäämä)** | **1 308 007** | **−532 280** | **−281 000** | **−376 600** | **−273 900** |

**Kirkkohallitus**

Kirkkohallituksen toimintajäämä on vuoden 2017 talousarviossa 27,2 miljoonaa euroa. Suunnitelmavuosina 2018 ja 2019 toimintajäämä alenee 0,3 ja 0,2 miljoonalla eurolla. Suunnitelmavuosien toimintajäämät eivät ole sitovia.

**Hiippakunnat**

Hiippakuntien sitovat toimintajäämät ovat seuraavat

|  |  |  |  |  |  |
| --- | --- | --- | --- | --- | --- |
|  | TP 2015 | TA 2016 | **TA 2017** | TS 2018 | TS 2019 |
| Turun arkk.hpk | 1,7 | 1,8 | **1,8** | 1,8 | 1,8 |
| Tampereen hpk | 1,3 | 1,4 | **1,4** | 1,4 | 1,4 |
| Oulun hpk | 1,4 | 1,5 | **1,5** | 1,5 | 1,5 |
| Mikkelin hpk | 1,2 | 1,2 | **1,2** | 1,2 | 1,2 |
| Porvoon hpk | 1,5 | 1,6 | **1,6** | 1,6 | 1,6 |
| Kuopion hpk | 1,3 | 1,4 | **1,4** | 1,4 | 1,4 |
| Lapuan hpk | 1,5 | 1,4 | **1,4** | 1,4 | 1,4 |
| Helsingin hpk | 1,4 | 1,4 | **1,4** | 1,4 | 1,4 |
| Espoon hpk | 1,1 | 1,2 | **1,2** | 1,2 | 1,2 |
| Tuomiokapitulien toimitilat | 0,1 | 0,1 | **0,1** | 0,1 | 0,1 |
| Tuomiokapitulien yhteiset | 0,4 | 0,9 | **0,1** | 0,1 | 0,1 |

**Avustukset**

***Avustukset seurakunnille***

Sitovuustaso on seurakunta-avustusten yhteismäärä, joka on 3,2 miljoonaa euroa vuonna 2017. Määrä pysyy suunnitelmavuosina samalla tasolla.

|  |  |  |  |  |
| --- | --- | --- | --- | --- |
|  | TA 2016 | **TA 2017** | TS 2018 | TS 2019 |
| Valtion korvauksen jako | 107,0 |  |  |  |
| Verotulojen täydennysavustus | 1,2 | **1,2** | 1,2 | 1,2 |
| Harkinnanvarainen avustus | 0,5 | **0,5** | 0,5 | 0,5 |
| Kipaan siirtymisen tukeminen | 0,3 | **0,3** | 0,3 | 0,3 |
| Perinteinen rakennusavustus | 1,0 | **1,0** | 1,0 | 1,0 |
| Valtion korvauksesta jaettava avustus | 5,0 |  |  |  |
| Koulutusavustus | 0,2 | **0,2** | 0,2 | 0,2 |
| Kirkonkirjojen digitointiavustus | 0,1 | **0,1** |  |  |
| **yhteensä** | 115,2 | **3,2** | 3,2 | 3,2 |

***Avustukset yhdistyksille ja laitoksille***

Sitovuustaso on kuhunkin kohteeseen myönnetty avustus. Avustusmäärät ovat taulukoissa euron tarkkuudella.

Yhteistyösopimuksen tehneet järjestöt, eli Järki I -rymän järjestöt

|  |  |  |  |  |
| --- | --- | --- | --- | --- |
|  | TA 2016 | **TA 2017** | TS 2018 | TS 2019 |
| Kirkkopalvelut | 110 000 | **110 000** | 110 000 | 110 000 |
| Nuorten Keskus | 58 000 | **58 000** | 58 000 | 58 000 |
| Seurakuntien Lapsityön Keskus | 68 000 | **58 000** | 58 000 | 58 000 |
| Suomen Poikien ja Tyttöjen Keskus - PTK | 50 000 | **50 000** | 50 000 | 50 000 |
| Suomen Merimieskirkko | 265 000 | **265 000** | 265 000 | 265 000 |
| Församlingsförbundet | 24 000 | **24 000** | 24 000 | 24 000 |
| yhteensä | 575 000 | **565 000** | 565 000 | 565 000 |

Kouluttavat laitokset

|  |  |  |  |  |  |
| --- | --- | --- | --- | --- | --- |
|  | TA 2016 | ES 2017 | **TA 2017** | TS 2018 | TS 2019 |
| Helsingin yliopisto, teol. tdk, työelämäyhteyksien suunnittelija | 53 000 | 53 000 | **53 000** | 53 000 | 53 000 |
| Helsingin yliopisto, teol. tdk, kaupunkiteologia, 2016–2020 | 85 000 | 85 000 | **85 000** | 85 000 | 85 000 |
| Helsingin yliopisto, teol. tdk, tutkimustiedon näkyvyyden edistäminen | 20 000 | 20 000 | **20 000** | 20 000 | 20 000 |
| Itä-Suomen yliopisto, teol. osasto | 1 000 | 4 000 | **4 000** |  |  |
| Diakonia-ammattikorkeakoulu | 120 000 | 120 000 | **120 000** | 120 000 | 120 000 |
| Centria-ammattikorkeakoulu | 8 000 | 8 000 | **8 000** | 8 000 | 8 000 |
| Seurakuntaopisto | 530 000 | 530 000 | **530 000** | 460 000 | 460 000 |
| Lärkkulla-säätiö | 40 000 | 40 000 | **75 000** | 40 000 | 40 000 |
| Yrkeshögskolan Novia | 12 000 | 14 000 | **14 000** | 14 000 | 14 000 |
| yhteensä | 869 000 |  | **909 000** | 800 000 | 800 000 |

*Avustukset sisaryhteisöille*

|  |  |  |  |  |  |
| --- | --- | --- | --- | --- | --- |
|  | TA 2016 | ES 2017 | **TA 2017** | TS 2018 | TS 2019 |
| Kirkon ulkomaanapu,  perusosa | 906 000 | 919 400 | **919 000** | 919 000 | 919 000 |
| Kirkon ulkomaanapu,  tuki nuorisoverkoston kehittämiselle | 85 000 | 90 000 | **85 000** | 85 000 | 85 000 |
| Suomen ekumeeninen neuvosto | 99 000 | 99 225 | **99 000** | 99 000 | 99 000 |
| yhteensä | 1 090 000 |  | **1 103 000** | 1 103 000 | 1 103 000 |

*Muut yhdistykset ja laitokset*

|  |  |  |  |  |  |
| --- | --- | --- | --- | --- | --- |
|  | TA 2016 | ES 2017 | **TA 2017** | TS 2018 | TS 2019 |
| Pakolaisneuvonta ry | 40 000 | 50 000 | **45 000** | 45 000 | 45 000 |
| Muut järjestöavustukset | 361 000 |  | **161 000** | 161 000 | 161 000 |
| yhteensä | 401 000 |  | **206 000** | 206 000 | 206 000 |

|  |  |  |  |  |  |
| --- | --- | --- | --- | --- | --- |
|  | TA 2016 | ES 2017 | **TA 2017** | TS 2018 | TS 2019 |
| **Avustukset yhdistyksille ja laitoksille yhteensä** | 2 935 000 |  | **2 783 000** | 2 674 000 | 2 674 000 |

***Muut avustukset***

Muita ja sekalaisia avustuksia myönnetään vuonna 2017 yhteensä 1 027 500 euroa.

|  |  |  |  |  |  |
| --- | --- | --- | --- | --- | --- |
|  | TA 2016 | ES 2017 | **TA 2017** | TS 2018 | TS 2019 |
| Lapin turistityö | 105 000 |  | **105 000** | 105 000 | 105 000 |
| Työ Suomessa asuvien ulkomaalaisten parissa | 224 000 |  | **158 000** | 158 000 | 158 000 |
| SEKALAISET AVUSTUKSET | | | | | |
| *Jatkuvat avustukset* | | | | | |
| Kirkkotekstiilien konservointi | 17 000 |  | **17 000** | 17 000 | 17 000 |
| Mikkelin seurakunta, lakkautettujen seura-kuntien keskusarkisto | 3 500 |  | **3 500** | 3 500 | 3 500 |
| Suomen Pipliaseura, Pohjoissaamenkielinen VT -2018 | 45 000 |  | **45 000** | 45 000 |  |
| *Määräaikaiset* | | | | | |
| Virsien kantanauha-projekti Ylen kanssa | 92 000 | 70 000 | **70 000** |  |  |
| Karjala-tietokantasäätiön yhteistyöhanke |  | 40 000 | **40 000** | 40 000 | 40 000 |
| *Kertaluonteinen* | | | | | |
| Focus |  | 35 000 | **35 000** |  |  |
| *Some-yhteistoimintahankkeet* | | | | | |
| Nuori Kirkko ry |  |  | **60 000** | 60 000 | 60 000 |
| *Saamelaistyö* | | | | | |
| Perusosa | 460 000 |  | **460 000** | 460 000 | 460 000 |
| Lapsi- ja nuorisotyön kehittäminen | 10 000 |  | **10 000** |  |  |
| Nuorten ja perheiden osallisuus ja hyvinvointi saamelaisalueella |  | 24 000 | **24 000** |  |  |
| **yhteensä** | 1 080 500 |  | **1 027 500** | 888 500 | 843 500 |

**Avustukset yhteensä avustuslajeittain (miljoonaa euroa)**

|  |  |  |  |  |  |
| --- | --- | --- | --- | --- | --- |
|  | TP 2015 | TA 2016 | **TA 2017** | TS 2018 | TS 2019 |
| **Seurakunnille** | 5,5 | 115,2 | **3,2** | 3,2 | 3,2 |
| **Yhdistyksille** | 3,2 | 2,9 | **2,8** | 2,7 | 2,7 |
| **Muut avustukset** | 1,0 | 1,1 | **1,0** | 0,9 | 0,8 |
| **yhteensä** | **9,7** | **119,2** | **7,0** | **6,7** | **6,7** |

**Talousarvioaloite 2/2016: Lähetyslentotyön tukeminen**

Talousarvioaloitteessa esitetään 40 000 euron suuruisen avustusmäärärahan myöntämistä Suomen Lähetyslentäjät ry:n kautta MAF:n (Mission Aviation Fellowship) Bangladeshin Cessna 208-lentokonehankintaa varten.

*Talousvaliokunnan kannanotto:*

*Talousvaliokunta katsoo, että kaikki yhdistysten ja järjestöjen avustusanomukset tulisi lähettää hyvissä ajoin Kirkkohallitukselle, jossa tavanmukaisen talousarvion laadintaprosessissa ratkaistaan mitkä avustukset otetaan mukaan kirkolliskokoukselle tehtävään talousarvioesitykseen.*

*Talousvaliokunta ei ehdota esitetyn määrärahan lisäämistä Kirkon keskusrahaston talousarvioon.*

**Valtion rahoitus**

Laki valtion rahoituksesta evankelis-luterilaiselle kirkolle eräisiin yhteiskunnallisiin tehtäviin (rahoituslaki) tuli voimaan vuoden 2016 alussa. Rahoituslain mukaan Opetus- ja kulttuuriministeriö myöntää vuosittain evankelis-luterilaiselle kirkolle rahoitusta hautaustoimeen, väestökirjanpitoon sekä kulttuurihistoriallisesti arvokkaiden rakennusten ja irtaimiston ylläpitoon liittyviin laissa säädettyihin tehtäviin. Lain voimaan tullessa luovuttiin seurakuntien yhteisövero-osuudesta ja seurakuntien verotuskustannuksia alennettiin noin 6 miljoonalla eurolla.

Lain toisessa pykälässä mainitaan, että rahoituksen määrä vuonna 2016 on 114 miljoonaa euroa, ja että rahoituksen määrää korotetaan vuosittain kuluttajahintaindeksin mukaista yleisen hintatason muutosta vastaavasti. Korotuksen arvioidaan olevan 0,5 miljoonaa euroa vuodeksi 2017.

Rahoituksen jaossa noudatetaan kirkolliskokouksen toukokuussa 2015 tekemää päätöstä. Indeksikorotus lisätään seurakunnille jaettavaan osuuteen ja seurakunnille jaettava määrä on 107,5 miljoonaa euroa. Rahoituksesta kaksi miljoonaa euroa käytetään Kirjuri-jäsentietojärjestelmän ylläpito- ja kehitystyöhön. Viisi miljoonaa euroa käytetään kulttuurihistoriallisesti arvokkaiden rakennusten ja irtaimiston ylläpitoon siten, että korkeintaan 0,5 miljoonaa käytetään yhteisen kiinteistörekisterin laajentamiseen kaikkien seurakuntien käyttöön ja loppuosa summasta jaetaan avustuksina seurakunnille.

Opetus- ja kulttuuriministeriö maksaa Kirkon keskusrahastolle 114 miljoonaa euroa 12 osassa kuukausittain.

Kirkon keskusrahasto maksaa seurakunnille kuukausittain 1/12 osan 107,5 miljoonasta eurosta.

Rahoitus on merkitty talousarvioon tuloslaskelman toimintatuottoihin ja seurakunnille jaettava määrä avustuksiin.

*Talousvaliokunnan kannanotto*

*Talousvaliokunta pitää hyvänä valtion rahoituksen toteutumista kirkon yhteiskunnallisten tehtävien rahoittamiseksi. Samalla talousvaliokunta pitää tärkeänä periaatteena, että korvaus on sidottu kuluttajahintaindeksiin ja näin rahoituksen määrä seuraa yleistä kustannuskehitystä.*

*Jos kirkkohallitukselta jää käyttämättä esimerkiksi väestökirjanpidon ylläpitoon ja kehittämiseen tarkoitettua valtion maksamaa rahoitusta, tulee rahat käyttää vuosittain avustuksina seurakunnille kulttuurihistoriallisesti arvokkaiden rakennusten ja irtaimiston ylläpitoon tai jakaa seurakunnille.*

*Valtionrahoituksesta käytetään kaksi miljoonaa euroa vuosittain Kirjurin kehittämiseen. Talousvaliokunta katsoo, että kehitystyö tulisi saattaa loppuun tällä suunnittelukaudella, eli vuoden 2019 loppuun mennessä.*

*Talousvaliokunta pitää edelleen tärkeänä, että valtionrahoituksen jakamista ei käsitellä Kirkon keskusrahaston talousarviossa avustuksena. Tämä on periaatteellisesti tärkeä koska kysymyksessä on korvaus yhteiskunnallisten tehtävien suorittamisesta.*

**Omakatteiset rahastot**

Vuoden 2017 talousarviossa omakatteisista rahastoista on esitetty taulukko, jossa on esitetty rahastojen tuotot ja kulut sekä toimintakate, joka kuvaa pääoman muutosta.

*Talousvaliokunnan kannanotto*

*Omakatteiset rahastot puuttuivat vuoden 2016 talousarviosta. Vuoden 2017 talousarviossa rahastojen tuotot ja kulut on esitetty eriteltyinä taulukkomuodossa. Tuottojen ja kulujan esittämistapaa voisi tiivistää ja lisätä tiedot rahastojen pääomista sekä kuvaus rahastojen käyttötarkoituksen.*

**Kirkon palvelukeskus**

Kirkon palvelukeskuksen määrärahan sitovuustaso on palvelukeskuksen toimintajäämä.

Vuodesta 2017 alkaen kaikki seurakunnat ovat siirtyneet palvelukeskuksen asiakkaiksi. Samasta ajankohdasta lähtien palvelukeskuksen toimintajäämä on nolla euroa, eli toimintatuotoiksi kirjattavilla palvelumaksuilla katetaan toimintakulut täysimääräisiesti.

Kirkon palvelukeskus tuottaa palveluja asiakkailleen Oulun toimipisteestä ja ruotsinkielisiä palveluja Porvoon toimipisteestä. Palvelut on järjestetty kolmeen ydinprosessiin; kirjanpito, palkanlaskenta ja reskontrat. Reskontraprosessit pitävät sisällään osto- ja myyntitoiminnan, matka- ja kululaskut sekä maksuliikenteen.

Kirkon palvelukeskuksen tavoitteena on varmistaa seurakuntien asiakastyytyväisyys hyvällä asiakaspalvelulla, asiakkaan kuuntelemisella ja vuorovaikutuksella sekä jatkuvalla toiminnan kehittämisellä yhteistyössä asiakkaiden kanssa. Käytössä olevia prosesseja on tarkoitus kehittää niin, että prosessien yhtenäisyys, toimintavarmuus ja hinta-laatusuhde takaavat asiakastyytyväisyyden ja mahdollistavat asiakkaille taloudellisia hyötyjä. Suunnittelukauden aikana on myös tarkoitus tehdä analyysit ja laskelmat asiakkaiden palvelukeskusmallista saaduista laadullisista hyödyistä ja realisoituneista kustannushyödyistä.

*Talousvaliokunnan kannanotto*

*Kirkon palvelukeskus on alkuhankaluuksien jälkeen pystynyt kehittämään toimintaansa ja asiakaspalveluitaan joustavammiksi ja asiakasystävällisemmiksi. Kehitystyötä on tarpeen jatkaa edelleen samaan suuntaan. Myös Kirkon palvelukeskuksen käytössä olevien ohjelmien käytettävyyttä on syytä parantaa.*

*Vuoden 2017 alusta lukien kaikki seurakuntataloudet käyttävät Kirkon palvelukeskuksen palveluita, mutta vasta vuosi 2018 on palvelukeskuksen ensimmäinen normaali toimintavuosi.*

*Kirkon palvelukeskuksen tulee tehostaa toimintaansa. Seurakunnilta perittäviä palvelumaksuja tulee alentaa vuodesta 2018 alkaen.*

*Valiokunta pitää hyvänä, että suunnittelukauden aikana tehdään analyysi ja laskelma seurakuntien palvelukeskusmallista saamista laadullisista ja realisoituneista kustannushyödyistä.*

*Kirkon palvelukeskuksen palvelumaksut määritellään omakustannushinnoittelun mukaisesti. Talousvaliokunta katsoo, että vuodesta 2018 lähtien omakustannushinnoittelun tulee sisältää toimintakulujen lisäksi myös vuodesta 2018 alkaen tehdyistä investoinneista aiheutuneet kirjanpidon poistot. Tämän perusteella voidaan laskea todellinen omakustannushinta.*

**Investoinnit ja hankkeet**

*Investoinnit*

Investointiosassa sitovuustaso on pääryhmien (tietojärjestelmäinvestoinnit, kiinteistöt, kalusto) mukainen sekä Kirkkohallituksen että tuomiokapitulien osalta.

Investointien yhteismäärä on 4,2 miljoonaa euroa.

Tietojärjestelmäinvestoinnit ovat yhteensä 3,8 miljoonaa euroa. Tukipalveluiden investoinnit ovat 2,4 miljoonaa, Kirkon palvelukeskuksen 0,7 miljoonaa ja muita investointeja on budjetoitu 0,7 miljoonaa euroa. Kaikki tietojärjestelmäinvestoinnit kuuluvat Kirkkohallitukselle.

Talousarviossa kiinteistö- ja kalustoinvestoinnit on esitetty samassa taulukossa. Kiinteistöinvestoinnit ovat 0,2 miljoonaa ja kalustoinvestoinnit 0,2 miljoonaa euroa. Kirkkohallituksen kiinteistöinvestoinnit ovat 80 000 euroa ja kalustoinvestoinnit 150 000 euroa. Hiippakuntien kiinteistöinvestoinnit ovat 120 000 euroa ja kalustoinvestoinnit 70 000 euroa.

*Hanketoiminnan mukaiset hankkeet*

Kirkon yhteinen hankemalli, Seurakuntatyön järjestelmät, Kiinteistötoimen järjestelmät, Hautatoimen järjestelmät, Jäsentiedon hallinta, Verkkopalvelut,

Tukipalvelujärjestelmät

*Talousvaliokunnan kannanotto*

*Talousvaliokunnan näkemyksen mukaan talousarviossa ehdotettuja tietohallinnon investointeja ja hankkeita ei voida aloittaa ja edistää ennen kuin riittävän huolelliset selvitykset seurakuntien näkemyksistä investointien ja hankkeiden tarpeellisuudesta on esitetty kirkkohallituksen täysistunnolle. Lisäksi on tärkeätä arvioida mahdollisimman kattavasti ehdotettujen investointien ja hankkeiden talousvaikutukset seurakuntatalouksille ja keskusrahastolle. Haettavien säästöjen ja muiden kustannusvaikutusten arvioinnin tulee perustua realistisiin oletuksiin siitä, miten valtakunnalliset järjestelmät tullaan ottamaan käyttöön seurakunnissa tilanteessa, jossa niiden käyttöönotto perustuu vapaaehtoisuuteen eikä kirkkolainsäädännön kautta tulevaan pakkoon.*

*Talousvaliokunta pitää tärkeänä, että tietohallintohankkeita valmistellaan ja edistetään strategian mukaisesti yhdessä seurakuntien kanssa. Juuri asetetulla kirkon tietohallinnon ohjausryhmällä tulee olla aidosti arvioiva rooli. Seurakuntien näkemykset tulee kuulla riittävän kattavasti niin alueellisesti kuin eri tietojärjestelmien näkökulmasta. Yhteistyön tuloksena saadaan kattavaa tietoa hankkeiden tarpeellisuudesta ja kustannusvaikutuksista sekä olemassa olevista seurakunnissa käytettävistä järjestelmistä. Huolellinen taustakartoitus mahdollistaa tällä hetkellä käytettävien järjestelmien valtakunnallisen käytön soveltuvuuden arvioinnin.*

**Rahoituslaskelma**

Talousarvion määrärahojen ja tuloarvioiden perusteella keskusrahaston rahavarat vähenevät 0,6 miljoonaa euroa. Talousarvion mukaan rahavarat 31.12.2017 ovat 39,5 miljoonaa euroa.

Painetussa talousarviossa ja toiminta- ja taloussuunnitelmassa rahoituslaskelman luvuissa on virheitä. Rahavarojen vuotuiset muutokset ovat oikeat, mutta rahavarojen määrissä ja vuoden 2016 vuosikatteessa on virheellisiä lukuja. Sähköisessä versiossa luvut ovat oikeat. Alla rahavarojen määriin liittyvät korjatut luvut.

|  |  |  |  |  |  |
| --- | --- | --- | --- | --- | --- |
|  | TP 2015 | TA 2016 | TA 2017 | TS 2018 | TS 2019 |
| Rahavarat 31.12. | 42 402 | 40 085 | 39 484 | 39 987 | 40 594 |
| Rahavarat 1.1. | 41 757 | 42 402 | 40 085 | 39 484 | 39 987 |
| Rahavarojen muutos | 646 | −2 317 | −601 | 503 | 606 |

**Kirkkohallituksen suunnitteluyksiköiden talousarviot ja toiminnan kuvaus**

Kirkkohallituksen yksiköiden talousarviomäärärahat, toiminnan kuvaukset ja tuloskortit on liitetty käsillä olevan talousarvioehdotuksen sivuille 97–182.

**Jäsenmaksut ja erityisavustukset kirkkojen kansainvälisille yhteistyöjärjestöille**

Suomen ev.lut. kirkko on jäsenenä tai osallistuu 10 kansainvälisen järjestön toimintaan. Näihin liittyviä jäsen- ja muita maksuja vuonna 2017 maksetaan 0,8 miljoonaa euroa. Suurimmat maksut ovat Luterilaiselle maailmanliitolle (LML), Kirkkojen maailmanneuvostolle (KMN) ja Euroopan kirkkojen konferenssille (EKK).

**Kiinteistöt**

*Talousvaliokunnan kannanotto*

*Talousarviossa olisi tarpeellista koota yhteen kirkkohallituksen ja hiippakuntien kaikki kiinteistökulut.*

**Talousvaliokunnan kannanotto päätösesitykseen**

*Kirkkolaista on poistettu mahdollisuus lisämaksun perimiseen, joten kirkkohallituksen päätösesityksen kohta kaksi on tarpeeton.*

*Talousvaliokunnan tekemillä määrärahamuutosesityksillä ei ole vaikutusta tuloslaskelmaan eikä rahoituslaskelmaan.*

**Talousvaliokunnan esitys**

Talousvaliokunta esittää, että kirkolliskokous päättää

***Kirkon yhteinen toiminta***

1. vahvistaa vuodeksi 2017 laskennallisen kirkollisveron perusteella määräytyvän perusmaksun suuruudeksi 7,5 %,

***Kirkon palvelukeskus***

1. vahvistaa, että kirkon palvelukeskuksen palvelumaksut määräytyvät seuraavasti:
2. hinnoittelu tapahtuu omakustannushinnoitteluna tavoitetilan 2017 mukaisesti siten, että vuodesta 2018 alkaen hinnoittelussa ei oteta huomioon palvelukeskuksen vuosien 2012–2017 aikana syntynyttä alijäämää,
3. yksikköhinnat ovat kaikille asiakkaille samat, joista kirkon palvelukeskuksen johtokunta voi myöntää alennusta, jos palvelukeskuksen taholta tapahtuu olennainen sopimusrikkomus,
4. asiakas maksaa saamansa palvelut omien suoritemääriensä mukaisesti,

***Kirkon keskusrahasto***

1. hyväksyä kirkkohallituksen esitys (nro 5/2016) kirkon keskusrahaston talousarvioksi vuodeksi 2017 sekä toiminta- ja taloussuunnitelmaksi vuosiksi 2017–2019 muutettuna mietinnön kannanotoissa ilmenevin perustein seuraavasti
   1. kirkon tulevaisuuskomitea -strategiseen hankkeeseen varataan 50 000 euron määräraha,
   2. varautuminen SOTE- ja maakuntauudistukseen -strategiseen hankkeeseen varataan 50 000 euron määräraha ja
   3. kohtaan muut järjestöavustukset varataan 200 000 euron määräraha jaettavaksi järjestöille kannanotossa ilmenevin perustein.

Turussa 9. päivänä marraskuuta 2016

Talousvaliokunnan puolesta

Tapio Tähtinen Pasi Perander

puheenjohtaja sihteeri

Asian käsittelyyn ovat ottaneet osaa puheenjohtaja Tähtinen sekä jäsenet Aakula, Hautala, Jalava A., Koskelo, Kuikka, Leppiniemi, Loikkanen, Malinen, Mäkinen A, Ojala, Rajala, Salmi, Silfverhuth, Sorvari, Westerlund ja Ylinen.